ৰে'লত দুগৰাকীকৈ মহিলাক হত্যা কৰাৰ ঘটনাৰ আলোড়ন মাৰ নৌ যাওঁতেই চাৰি বছৰীয়া এটি পুত্ৰ সন্তানৰ মাতৃ, শিৱসাগৰৰ খনামুখ মাউত গাঁৱৰ মুনমী মহন্ত নামৰ ২৫ বছৰীয়া মহিলাগৰাকী যোৱা ৮ জুলাইৰ পৰা সন্ধানহীন হৈ আছে।
মাক সন্ধানহীন হোৱাৰ ফলত হাহাকাৰ কৰিছে কণমানি সন্তানটোৱে।
শিৱসাগৰ জিলাৰ গৌৰীসাগৰ আৰক্ষী থানাৰ অন্তৰ্গত গাওঁখনৰ মাণিক মহন্তৰ কনিষ্ঠা কন্যা মুনমী মহন্ত যোৱা ৮ জুলাইত যোৰহাট ধলাজান পুৰণিমাটি সত্ৰৰ স্বামী গৃহলৈ গৈছিল। ৮ জুলাইত স্বামীগৃহলৈ বুলি যোৱা মুনমী যোৰহাটত উপস্থিত হোৱালৈকে ফোনত পিতৃগৃহৰ লগত যোগাযোগ আছিল। কিন্তু তাৰ পাছৰ পৰাই মুনমী সন্ধানহীন হৈ পৰাৰ লগতে ম'বাইলটোও বন্ধ হৈ আছে।
মুনমীৰ পিতৃ-মাতৃগৃহই অভিযোগ কৰা কৰা মতে মুনমী ৰহস্যজনকভাৱে সন্ধানহীন হোৱাৰ আঁৰত স্বামীগৃহৰ হাত আছে। ইতিমধ্যে মুনমীৰ পিতৃ-মাতৃগৃহই গৌৰীসাগৰ আৰক্ষীৰ ওচৰত এই সন্দৰ্ভত এজাহাৰ দাখিল কৰিছে।
কোনো লোকে মুনমী মহন্তৰ কিবা সন্ধান পালে আৰক্ষী থানা অথবা ৭৬৬৪০৪৬০৭০ নম্বৰত যোগাযোগ কৰিবলৈ পৰিয়ালে অনুৰোধ জনাইছে।
উল্লেখযোগ্য যে প্ৰায় ৭ বছৰৰ পূৰ্বে যোৰহাটৰ ধলাজান পুৰণিমাটি সত্ৰৰ দিলীপ মহন্তৰ লগত মুনমীৰ সামাজিকভাৱে বিবাহ হৈছিল।
৩.৫ মিনিটৰ ভিতৰত সাজু হৈ নুঠিল ৰন্ধা,পাস্তা কোম্পানীৰ বিৰুদ্ধে ৰুজু ৪০ কোটি টকাৰ গোচৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
